Droogte: SA moet mielies invoer – praag.co.za — 20 jaar jonk!
Suid-Afrika sal vir die eerste keer in sewe jaar 'n netto-invoerder van mielies wees. Die regering sê witmielies sal van Zambië en Meksiko ingevoer word, terwyl geelmielies van Argentinië en Brasilië verkry sal word.
Die landbou-organisasie, AgriSA meen Suid-Afrika benodig sowat 770-duisend ton mielies vir die seisoen, waarvan sestig persent reeds ingevoer is.
Die minister van landbou, Senzeni Zokwana het vroeër gesê die droogte kan nog 'n ramp vir die hele streek van suidelike Afrika word indien dit voortduur. Vyf provinsies – Noordwes, KwaZulu-Natal, die Vrystaat, Limpopo en Mpumalanga – is tot dusver tot rampgebiede weens die droogte verklaar.
Skrywer praagGepubliseer op 16 November 2015 Kategorieë Nuus, Suider-AfrikaSleutelwoord droogte, invoer, landbou, mielies, voedselsekerheid